
UNCRIS 


La 16.11.1974, prin Radio-Telescopul Arecibo a fost trimis în 
adâncul spaţiului un semnal conţinând detalii despre cum 
poate fi localizat Pământul. 


Astăzi are loc Primul Contact... 


„dar nu așa cum aţi fi crezut. 


Aceasta este Legea Junglei — 

la fel de veche și adevărată precum cerul; 
Lupul care o va respecta va prospera, 

iar Lupul care o va încălca trebuie să moară. 
Legea acționează în ambele sensuri... 
Pentru că - 

Puterea Haitei este Lupul, 

iar Puterea Lupului este Haita. 


- Rudyard Kipling 


Pe când soarele apunea peste nemărginita pădure alaskană, un sunet ascuţit de rupere 
a spart liniştea atotstăpânitoare. Când sunetul a răsunat peste întinderea pustietății, a 
apărut o singularitate punctiformă, atât de mică încât era indistinctă în întunericul 
înconjurător. Punctul avea un micron în diametru. Ca să acopere vârful unui ac hipodermic, 
era nevoie de o sută microni. E greu de explicat în termeni ştiinţifici tehnologia necesară 
pentru a crea această singularitate punctiformă când cunoștințele sunt mult prea 
îndepărtate în viitor. Pentru că acest punct cu diametrul de un micron a penetrat câmpul 
spaţiu/timp al planetei noastre cam la fel cum un țânţar își găsește calea printre straturile 
epidermice ale pielii. La fel ca țânţarul, micro-mecanoreceptorii au sondat, căutând zone de 
minimă rezistență, perforând şi înaintând prin nivele şi straturi invizibile. Până ce, în final, 
au găsit un punct infinitesimal, unde câmpul spaţiu/timp al Pământului era cel mai subțire 
şi, pur şi simplu, au perforat o gaură prin el. 

Iniţial, orificiul a apărut la un metru deasupra solului pădurii, menținându-și poziția 
în timp ce se expanda gradual. În mai puţin de un minut, gaura a crescut la un milimetru, 
continuând să expandeze exponențial. După două minute a crescut la un metru. După ce a 
atins un diametru perfect circular de doi metri şi-a stopat expansiunea. În jurul 
perimetrului deschiderii zumzăia energia brută. Descărcări electrice galben strălucitoare se 
arcuiau de la o margine la alta creând forme caleidoscopice. 

Prin deschizătură a ieșit o Creatură. Călătorise de pe planeta sa pentru a intra pe a 
noastră. Strecurându-se printre praguri, trecând în universul nostru. Existând pentru o 
nanosecundă în două realități diferite peste spaţiu și timp. Deschiderea către o altă lume s-a 
închis în urma ei. Pur și simplu a încetat de a mai fi, lăsând Creatura în urmă, pentru a livra 


un răspuns la invitația Pământului. 


16 Noiembrie 1974, 


Radiotelescopul Arecibo din Puerto Rico. 


Oamenii de știință au emis timp de trei minute un mesaj radio interstelar; scopul 
mesajului a fost acela de a fi recepționat și descifrat de inteligența extraterestră. Doar cu zero 
și unu, 1679 cifre binare, informau fiinţele inteligente din spațiu unde anume, cu precizie, se 
aflau oamenii şi cum arătau fizic. Mesajul conţinea detalii despre elementele chimice ale 


ADNului uman, şi date despre mediu și demografie. 


Mesajul era purtat de unde radio care călătoreau cu viteza luminii către centrul Căii 
Lactee. Spaţiul fiind inimaginabil de vast, oamenii de știință nici nu se așteptau ca mesajul 
să ajungă în centrul galaxiei înainte de 25.000 de ani. Și pentru că răspunsului prin aceleași 
mijloace i-ar fi trebuit alte 25.000 de ani ca să sosească, e de presupus că oamenii de ştiinţă 
de la Institutul SETI (Search for Extra-terrestrial Intelligence) nu se așteptau să primească 
vreun răspuns prea curând. 


Se înșelau. Rău de tot. 


Este uimitoare naivitatea acestor aşa 2151 experți spaţiali în trimiterea unui asemenea 
mesaj. Naivi prin ideea lor de a furniza aiurea informații vitale despre existența noastră 
unor forme de viaţă extraterestră. Naivi, pentru că se așteptau ca aceste fiinţe extraterestre, 
inteligente, să fie binevoitoare cu noi. Să ne întâmpine cordial, cu braţele deschise. Nici o 
clipă nu s-au gândit că propria noastră istorie ne oferă lecţii importante despre ce se 
întâmplă când civilizaţii diferite intră în contact. Întrebaţi-i pe cartaginezi şi babilonieni. 
Întrebaţi-i pe egipteni şi asirieni. Întrebaţi ultimele triburi sud-americane, adăpostite în 
pădurea tropicală tot mai restrânsă, sau pe amerindienii din America de Nord care timp de 
12.000 de ani au străbătut preriile, înainte ca sosirea omului alb să le schimbe modul de 
viață pentru totdeauna. 

Istoria noastră ne spune repetat și apăsat că, atunci când o civilizaţie avansată 


întâlneşte una mai primitivă, aceasta din urmă încetează să mai existe. 


Călătorind cu 300.000 km/s, radio-mesajul Arecibo a ajuns la limita sistemului nostru 
solar în mai 1975, a trecut de Alpha Centauri în martie 1978 şi Ross 128-b în octombrie 1985. 
În iunie 1988 mesajul a trecut de Wolf 1061-d şi Gliese 832-c în 1990, transmisia trecând 
printre stelele Eridian în 1994, şi dincolo de 61 Virgins-b în iulie 2002. 

Încă nedetectat şi neauzit. 

Transmisia de la Arecibo a mai călătorit încă 17 ani fără răspuns. În 2019, în 
Constelaţia Aquarius mesajul a ajuns într-un sistem planetar ce orbita în jurul unei stele 
pitice numită de umanitate Trappist-l. La fel ca în propriul nostru sistem solar, gravitația a 
aranjat planetele Trappist pe orbite diferite față de steaua lor. Una dintre planete, Trapist-1e, 
îndeplineşte criteriile principiului Goldilocks şi prin coincidenţă, are aproximativ aceeaşi 
mărime ca propria noastră planetă. Precum Pământul, Trappist-le are o atmosferă compactă 


cu o masă comparabil; la fel și densitatea, temperatura şi gravitația. Suprafaţa planetei este 


acoperită cu zone de lichid, foarte similar cu apa de pe Pământ. Irappist-le seamănă cu 
Pământul, doar că se află la 39 ani lumină depărtare, rotindu-se în jurul unei alte stele, 
muribunde. 

Aici, în cele din urmă, mesajul Arecibo a fost interceptat și descifrat, într-o lume aflată 
la 369 trilioane de kilometri depărtare de Pământ. Totuși, deși transmisiunea şi-a continuat 
misiunea, tot mai adânc în spaţiu, locuitorii de pe Trappist-le nu au trimis un mesa radio 


reciproc către Pământ. 


În schimb, au trimis Creatura care acum stătea singură în sălbăticia întunecată 
alaskană. 

Avea doi metri înălțime și o formă cilindrică. Cu niște membrane ce-i înconjurau baza, 
Creatura utiliza un fel de locomoţie ondulatorie, similară speciilor de șerpi de pe Pământ, 
pentru a se deplasa neauzită pe solul pădurii. Creatura nu avea echivalentul unei guri, 
pentru că nu avea nevoie să respire, nici să ingereze lichide sau solide pentru a se alimenta. 
Cu mult timp în urmă, civilizația Creaturii s-a adaptat să valorifice puterea stelei pitice, 
convertind energia solară printr-un proces avansat de fotosinteză. Nu comunicau printr-un 
limbaj audibil, având dezvoltată telepatia, care le permitea comunicarea instantanee între 
grupuri şi indivizi. Trupul avea o construcție robustă, evoluat și adaptat la forțele 
gravitaționale existente în lumea sa. În afara unei rețele circulare de senzori plasați în partea 
de sus a corpului, exteriorul îi era protejat de solzi groși, suprapuşi. 

Deși Creatura nu avea picioare, avea ceea ce un om ar fi considerat a fi brațe, dar o 
comparație mai apropiată ar fi fost cu nişte tentacule. În jurul trupului tubular, erau 
poziționate șapte tentacule terminate cu câte un tampon plat și larg, similar unei palme 
umane; iar pe fața internă a fiecărui tampon, mii de mici filamente senzitive filtrau 
informațiile din mediul înconjurător, fiind echivalentul simțurilor omeneşti. 

Cele șapte tentacule, înfășurate în jurul torsului Creaturii în spirală descendentă, 
precum iedera, s-au desfăşurat încet, cu o eleganţă sincronizată, când Creatura a început să 
execute sarcinile pe care fusese pe Pământ. Catalogarea tuturor tipurilor de forme de viață 
găsite pe o rază de 50 m de punctul de emergenţă. Creatura a detectat o faună mică în 
interiorul florei, insecte și variate mici mamifere, dar nici un organism nu se potrivea cu 
mamiferul biped, care se autonumea om. 

Mesajul Arecibo stabilea că înălțimea medie a omului este de 1,753 m, cu o structură 


genetică compusă în principal din hidrogen, carbon, azot și fosfor. Mesajul confirma 


structura genetică a tuturor formelor de viaţă de pe Pământ, ca fiind © scară în dublu helix, 
aceeași pe care o avea Viața de pe planeta natală a Creaturii. Informaţia demografică 
conținută în mesajul Arecibo a fost folosită pentru a selecta locaţia sosirii Creaturii pe 
Pământ. Absența semnăturilor în infraroșu însemna absenţa tehnologiei, adică absența 
activității umane. Se părea că pe o rază de 100 km nu există nici o activitate umană. 

Creatura a continuat scanarea vegetației din împrejurimi, înregistrând diferite tipuri 
de copaci, arbuşti, plante şi iarbă. Pentru că Creatura avea o structură bazată pe siliciu, 
împărtăşea mai multe similarități cu plantele de pe Pământ decât cu fauna bazată pe chimia 
carbonului - care este structura a 75% din viețuitoarele de pe Pământ. Temperatura 
ambientală confirma că această zonă este habitabilă. Delicatele filamente-senzori de pe 
tampoanele Creaturii au măsurat componentele chimice ale atmosferei terestre. Procentul 
de 78% azot era inconfortabil, dar respirabil. Însă cei 21% oxigen erau o mare problemă. 
Deși nu avea nevoie să respire gazele ambientale ca să existe, proprietăţile corozive ale unui 
nivel de oxigen atât de ridicat vor fi greu de suportat. Programată să rămână în acest loc 
timp de 2,42 ore terestre, Creatura a calculat că exteriorul ei ar trebui să reziste atmosferei 
Pământului durata necesară de timp ca să-şi completeze misiunea. 

Creatura a încheiat evaluarea atmosferică: argon 0,93%, bioxid de argon 0,04%, cu 
urme de heliu, hidrogen, metan, neon și kripton. Deși nu ideală, atmosfera terestră nu va 


stânjeni Planul. 


Dacă Creatura găsea Pământul adecvat, atunci după reîntoarcerea sa acasă, va începe 
desfășurarea unei ofensive pentru eliminarea populaţiei umane de pe această planetă. Va fi 
reținut doar un număr minimal, care să îndeplinească diverse activități de terraformare 
pentru reducerea azotului excesiv și a oxigenului din atmosferă. Subjugarea rasei umane 
urma să fie rapidă şi terminată în trei zile terestre. 

Planul necesita portaluri care să penetreze câmpul spaţiu/timp dintre Acasă și Pământ 
în mii de zone izolate, pe toată suprafața planetei. Prin aceste portaluri vor invada armate 
numeroase care vor eradica simultan întreaga rezistență. Umanitatea nu va avea nici un loc 
unde să se ascundă; eradicare până în pragul extincţiei va avea loc concomitent pe toată 
planeta. 

Creatura nu simțea animozitate pentru locuitorii umani ai Pământului. Emoţii 
precum dușmănia, ca de altfel orice emoție, încetase demult să existe la cei de Acasă. 


Decizia de a înlătura omenirea de pe această planetă fiind pur necesară şi logică. Terra avea 


un mediu planetar similar cu cel de Acasă, iar locuitorii acestei lumi trebuiau să se extindă 
pentru a supraviețui ca civilizaţie. 

Îşi trimiseseră propriile sonde în întunericul spațiului nemărginit, căutând în van 
planete locuibile. În urmă cu patru luni de-ale lor, mesajul Arecibo a ajuns Acasă, punând la 
dispoziție o posibilă soluție pentru expansiune şi supraviețuire. O lume nouă. O planetă 


nouă. Un nou început. Terra. 


Creatura şi-a petrecut 52% din timpul acordat misiunii executând hărți ale pozițiilor 
constelaţiilor de pe cerul de deasupra, când senzorii săi au identificat multiple forme de 
viață care se apropiau dinspre nordul polar. Printr-o serie de pulsuri instantanee, Creatura 
monitoriza progresul formelor de viață, senzorii analizând traiectoria pe care avansau. 
Veneau direct către poziția sa curentă, unde vor ajunge peste 0,19 ore terestre. 
Imperturbabilă, Creatura a continuat evaluarea programată referitoare la poziția 
pământului şi spaţiul înconjurător din sistemul solar. 

În partea superioară a trupului creaturii, pielea s-a separat dezvăluind un muşchi 
vibrator în formă de calotă. Mușchiul era dotat cu milioane de pixeli ca receptori, asigurând 
un câmp vizual de 360. Versiunea de simt vizual al creaturii funcționa prin interpretarea 
obiectelor, utilizând diverse lungimi de undă ale luminii, fiecare adaptată pentru anumite 
medii. Pe când formele de viață se apropiau, Creatura și-a comutat senzorii pe infraroșu, 
îmbunătăţind condiţiile de lumină slabă cu abilitatea de a detecta semnătura emisă de 
căldura corporală. O verificare a cronometrului său intern i-a arătat că mai sunt 1,18 ore 
terestre până la redeschiderea portalului. Timpul estimat până la contactul cu formele de 
viață: 0,16 ore terestre. În liniștea din întunecatul ţinut păduros al Alaskăi a reluat 


colectarea de informaţii asupra mediului înconjurător. 


MI2 s-a așezat cu capul întors într-o parte şi cu piciorul din spate a încercat să-și 
elimine colierul GPS din jurul gâtului. Detalii despre traseul parcurs şi locaţiile în care 
ajungea erau transmise în fiecare oră către un satelit de monitorizare. După ce erau 
descărcate, informaţiile erau folosite pentru a-i marca harta arealului și locaţiile, în diverse 


perioade ale anotimpurilor alaskane. 


M12 fusese împușcat cu o săgeată cu Telazol anul trecut, din elicopter, şi i se ataşase 
un colier în cadrul Programului ” Wildlife & Fisheries” pentru monitorizarea populaţiei de 
lupi din Alaska. 

Datorită izolării și inaccesibilității zonei, trecuseră mulți ani de când nu mai fusese 
desfăşurată o asemenea acţiune. Dar, în decada anterioară, succesul Programului 
Yellowstone de reintroducere a marelui lup cenușiu în parcurile naţionale, a trezit atenţia 
Americii şi chiar a întregii lumi. Lupii din Yellowstone au devenit celebrităţi canine prin 
documentarele câștigătoare de premii, așa că, oamenii au dorit să afle mai multe despre 
lupi. Nici un alt lup nu a rămas mai necunoscut şi mai misterios decât McKenzie din nord- 
vest. 

M12 a devenit el însuși o mică celebritate în cadrul Programului ” Wildlife & Fisheries” 
pentru că era doar al doisprezecelea lup Mckenzie, căruia i s-a aplicat colier în regiunea 
McCarthy din Parcul Naţional Wrangell St. Elias. Dacă semnalul lui M12 s-ar fi menţinut în 
aceeași poziție timp de două zile sau dacă înceta să mai fie transmis, Departamentul 
"Wildlife & Fisheries”, ar fi cercetat pădurile alaskane căutându-l pentru a afla cauza. 

M12 aparținea haitei McCarthy, care trăia în valea mărginită de munți înalți, între 
frontierele americană şi canadiană. Teritoriul sălbatic, protejat, se întindea pe o suprafață de 
peste 80 milioane km?, acoperind o zonă mai mare decât Scoţia, ceea ce îl făcea cel mai mare 
și mai izolat Parc Naţional din America de Nord. 

Evoluţia făcuse ca lupii să-şi poată sincroniza fazele de somn, astfel încât membrii 
haitei să doarmă în faze diferite pe timpul nopții, asigurând siguranţa haitei față de un atac 
prin surprindere. Masculul şi femela alfa din haita McCarthy nu dormeau în faze, unul 
dintre multele privilegii ale celor aflaţi la comandă. În schimb se odihneau, spate în spate, 
în mijlocul ascunzișului, cu stomacurile pline cu carnea celor doi caribou pe care-i vânaseră 
în acea zi. M12 stătea de veghe la marginea haitei. Cu ochii atenţi, urechile ciulite în toate 
părțile, cercetând sunetele nopţii alaskane. Nasul filtra din aerul serii orice miros străin de 
haită, de vale, de pădure. 

M12 a încremenit ca o statuie când a detectat ceva ce nu aparținea pădurii la sud-est 
de vizuină. Primul indiciu a fost un crack ascuţit, asemănător cu sunetul puternic făcut de 
ruperea gheții datorită fisurilor interne. Ca frecvenţă, era mult deasupra capacităţii auditive 
a oamenilor. Dar nu și pentru cele două milioane de ani de evoluţie ale auzului de vânător 
al lui M12. 


1 Lupul nord-vestic (Canis lupus occidentalis), lupul din Valea MacKenzie, lupul din Munţii Stâncoși, lupul alaskan/canadian — 
este o subspecie de lup cenuşiu din vestul Americii de Nord. 


Întinzându-și gâtul în sus, M12 a slobozit un urlet intens care a trezit din somn 
întreaga haită. În câteva secunde, toți lătrau și mârâiau către prezenţa neidentificată și 
nevăzută care a îndrăznit să intre în pădurea lor. Ceva necunoscut le-a invadat casa. 
Teritoriul bogat controlat de haită le asigura din plin hrana de-a lungul tuturor 
anotimpurilor. În mod constant, alte haite făceau incursiuni în interior şi de fiecare dată se 
confruntau cu ferocitatea lupilor McCarthy. Această vale, teritoriul şi existența, le 
depindeau de menţinerea dominanţei lor. Cu cei doi alfa în frunte, haita McCarthy a plecat 
să cerceteze sursa intruziunii. 

Se deplasau cu o viteză constantă de 8 km/h pe potecile făcute de cerbi, schimbând 
periodic locul din frunte, în direcția în care percepţia lor canină a înţeles că ar fi ceva 
neobișnuit în pentru pădurea lor. 

Nu după mult timp, adierea vântului le-a adus un miros ciudat, nemaiîntâlnit până 
atunci. Urma nefamiliară le dădea o direcţie clară a prezenței neobișnuite şi haita a mărit 
ritmul ca să ajungă la sursă. 

M12 asigura spatele însoţit de cele două surori ale sale, care vor părăsi în curând haita 
McCarthy împreună cu el. Când va reveni lumina zilei, M12 şi surorile sale se vor muta 
către marginea văii și-și vor alcătui propria haită. Amândouă erau niște lupi puternici, una 
având blana într-un amestec de gri cu alb, iar cealaltă, un argintiu luminos din cap până la 
coadă. M12 însuși era o imagine în oglindă a masculului alfa. Avea trei ani, blana deasă de 
culoarea nopții cele mai întunecate, şi cântărea mai mult de 60 kg. Singura diferenţă dintre 
M12 şi fratele său era un mic petic alb de pe fruntea lui M12, care i-a adus porecla de “Black 
Beauty’ dată de rangerii de la "Wildlife & Fisheries”. Restul lupilor din haita McCarthy aveau 
blana groasă într-un amestec de pete cu toate nuanțele de cenușiu, argintiu, negru şi alb. În 
număr de 42, se coordonau perfect, ca o companie, o haită. Fiecare înțelegând din instinct 
născut că supraviețuirea depindea de acțiunea comună, ca un tot. 

Poemul lui Rudyard Kipling “Legea junglei” descrie cel mai bine acest mod de viaţă: 
“Puterea haitei este lupul, iar puterea lupului este haita’. 

Haita a ajuns într-un luminiș, și, fără pauză, s-au împrăştiat în jurul periferiei, 
formând un cerc larg în jurul ființei necunoscute. Toţi ca unul, urmându-şi conducătorii alfa, 
au început să strângă cercul ca să prevină orice încercare de scăpare. Fiecare cu trupurile 
încordate, cu urechile ciulite, orientate spre înainte. Cu buzele rânjite şi colții expuşi, cu 


blana ridicată pe spate și cozile orizontale față de sol. 


Chiar dacă Creatura percepea o ameninţare din partea formelor de viață care o 
asediau, poziția sa staționară nu lăsa să se vadă nici un indiciu exterior. Câmpul său vizual 
la 360° în infraroșu a evaluat cu calm cele 42 de forme de viaţă indigene necunoscute. 
Creatura le-a analizat fiecăreia mărimea şi masa, pe baza semnăturii lor termice. Formele de 
viață care o înconjurau mențineau o distanţă stabilă de 10 m. Pentru că nu sesiza un pericol 
imediat, Creatura a continuat să adune informaţii, așteptând deschiderea portalului peste 


1,02 ore terestre. 


Înțelegerea lupilor asupra mediului lor şi a locuitorilor din acesta era simplistă. Ei 
trăiau în pădurea care adăpostea toate animalele şi toate își aveau locul lor. Teritoriul haitei 
cuprindea valea şi pădurea înconjurătoare. Dincolo de aceasta existau alte haite, care aveau 
propriile lor teritorii. În teritoriul lor erau animale, iar unele dintre acestea puteau fi 
periculoase pentru haită. Lupii nu aveau un nume pentru urșii grizzly care cutreierau prin 
pădure după cum voiau, dar asociau ursul cu faptele cunoscute. Era mai mare, mai puternic 
și mai dur decât multi lupi. Avea colți feroci, gheare şi un miros specific. Un miros care 
declanșa un avertisment de supravieţuire în creierul fiecărui lup. Când haita întâlnea un 
urs, evoluţia îi învățase să evite marele animal maroniu cu colți sălbatici și gheare. Dacă era 
necesar, îl puteau ataca şi ucide, dar ar pierde mulți frați și surori. 

Dar Creatura aflată acum în fața lor, se afla mult dincolo de înțelegerea mediului lor şi 
le forța un comportament reflex rar. Luptă sau fugi. 

De-a lungul evoluţiei lupilor, a fost încercată și testată drept cale de supravieţuire 
neofobia care generează o frică extremă, iraţională, sau neplăcere pentru tot ce este nou și 
nefamiliar. Comportamentul neofobic normal era acela de detaşare față de Creatura 
necunoscută. Urmau să observe de departe pentru a măsura gradul de ameninţare ce-l 
reprezenta pentru haită. Intrusul putea fi la fel de mortal precum ursul sau benign și 
inofensiv. Dar, la nivelul subconștient, primitiv, lupii simțeau că Creatura care se afla în 
pădure, era o monstruozitate pentru natură; că nu aparţinea mediului din pădurea lor. La 


nivel adânc, subliminal, simțeau că aceasta este o ameninţare pentru modul de viaţă şi 


pentru supraviețuirea lor. Frica a declanșat o reacţie hormonală în lanţ, sinapsele conectând 
neuroni și receptori chimici, inactivi de multe milenii în istoria lupilor. 

Aflaţi acum mai aproape de Creatură lupii simțeau din plin mirosul, o duhoare grea, 
asemănătoare cu vegetația putrezită. Odoarea străină a declanșat neurotransmiţătorii, 
generând cantități uriașe de oxytocină şi vasopresină. Glandele pituitare, aflate la bazele 
creierelor lupilor, hormonii adrenocorticoizi și corticosteroizi au inundat receptorii craniali 
şi s-au revărsat prin trupurile lor. 

Pe scurt, prezența Creaturii a stârnit o furtună electrică în creierul fiecărui lup, 
trimițând un val de steroizi agresivi asupra minţii şi trupului. Strategia neofobică a 
comportamentului normal al lupilor a fost copleşită. Evoluţia a ales lupta în locul fugii. O 
luptă până la moarte. 

Masculul şi femela alfa s-au apropiat treptat, din părți opuse ale cercului. Oprindu-se 
periodic pentru a constata dacă există vreo reacţie din partea Creaturii. Se mişcau cu 
trupurile aproape lipite de pământ. Picioarele din spate erau flexate, fiecare încărcat cu 


energie compresată, gata să se elibereze, gata să se năpustească. Inaintau pas cu pas. 


Creatura a rămas nemișcată, de parcă nu avea cunoștință de prezenţa ce o înconjura. 
Dar observa cele două forme de viaţă aflate la distanța de 4 m, urmate de alte 40, la 10 m 


mai în spate. 


Toţi ca unul, haita a urlat la ciudata Creatură aflată în fata lor, şi care nu avea nici o 
formă asemănătoare cu a vreunui animal din pădurea lor. Și care nu manifesta nici un 
comportament care să semnaleze agresivitate sau supunere față de lupi. Creatura stătea 
nemișcată în obscuritate, nici un semn vizibil de apărare sau de evidentă slăbiciune. Dar, 
mirosul Creaturii a ajuns la receptorii lor olfactivi, transmițând un amestec de furie, teamă 
și moarte. Fără avertisment, cu o viteză incredibilă, cei doi alfa s-au lansat în salt, 


intenționând să sfâșie intrusul în bucăţi. 


Creatura a răspuns fulgerător. Rotindu-și trupul cu 90%, tentaculele ghimpate s-au 
desfășurat biciuind prin aer. Ghearele ascuţite ca acele, lungi și groase cât degetul unui om, 
le-au perforat toracele, fiecare injectând doze letale de otravă curara, mai puternică şi mai 
toxică decât orice săgeată făcută de triburile sud-americane. Într-o mișcare abia vizibilă, 
Creatura s-a rotit cu 90, alte două tentacule ghimpate au penetrat prin urechile lupilor, 
pătrunzând în cranii şi eliberând otrava direct în creierele celor doi alfa. Moartea a fost 
instantanee. Instinctul i-a făcut pe ceilalți să se retragă. Precum undele făcute de o piatră 
aruncată în apa unui iaz, lupii s-au dat înapoi câțiva metri, în siguranţă. 

Cu excepţia lui M12. Lupul beta și-a ridicat capul către stele şi a slobozit un urlet 
asurzitor prin care îşi jelea fratele. Unul câte unul, haita s-a alăturat corului de deznădejde, 
urletele reverberând peste întinderea văii. Haita avea un nou Alfa. 

Cu mânia și jalea haitei încă răsunându-i în urechi, M12 a început să alerge într-un 
cerc larg în jurul Creaturii. Ochii săi pătrunzători căutau orice punct slab. Orice diferență. 
Orice indiciu care să dezvăluie o ţintă pentru atac. Nu a găsit nimic. După întoarcerea în 
poziția inițială, haita s-a uitat la M12 așteptând ordinul. 

Cu colții dezveliţi, înaintă centimetru cu centimetru. Urmându-și liderul, toți cei 40 de 
lupi au început să se apropie de Creatură. După câțiva paşi, M12 s-a oprit și a reevaluat 
situația; haita l-a imitat întocmai. După ce a avansat din nou cât lungimea unui lup, M12 s-a 
oprit încă o dată. Creatura a rămas nemişcată în mijlocul cercului de lupi. M12 și haita au 
avansat din nou, cu precauţie, reducând spaţiul dintre ei şi Creatură cu încă o lungime de 


lup. 


Creatura măsura intervalul dintre ea și cele 40 de forme de viață din jur, stabilind cu 
precizie fiecare distanță individuală. Compara aceste distanțe cu raza de acțiune a 
tentaculelor sale care atârnau încă inerte în josul trupului. Formele de viață se aflau dincolo 


de lungimea efectivă a tentaculelor. 0,92 ore terestre până la redeschiderea portalului. 


M12 și haita s-au apropiat de Creatură la o distanță pe care el o considera a fi cât 
lungimea a patru lupi. În stânga sa se afla sora cea cu blană în pete albe şi cenușii. La 
dreapta, sora cu blana sură. În față erau întinse pe jos trupurile lipsite de viaţă ale celor doi 
alfa. Atât de aproape de Creatură, duhoarea de vegetație putrezită, a intensificat secreția de 
steroizi agresivi, provocându-i lui M12 o furie turbată pe care abia putea să și-o 
stăpânească. Tinea coada dreaptă, orizontală cu pământul. Blana de pe spinare era ridicată. 
Se pregătea pentru atacul violent. Dar înainte de a se lansa asupra Creaturii, sora cu blana 
pătată a sărit prin aer... doar pentru a fi lovită mortal de ghearele unui tentacul care i-au 
străpuns gâtul. Fiind atât de aproape de Creatură furia agresivă a lupilor a covârșit orice 
instinct de supraviețuire; a rămas doar Legea Junglei: “Puterea haitei este lupul, iar puterea 
lupului este haita”. În timp ce sora cu blana alb-cenuşie, zăcea sângerând pe pământ, haita s-a 


aruncat la atac. 


Creatura a întâmpinat atacul cu o precizie mortală, superioară ferocității acestor 
forme de viață. Cu o eficienţă incredibilă, tentaculele ghimpate au lovit injectând otrava 


letală, ucigând lup după lup. Dar, în același timp, colții şi ghearele sfâşiau Creatura. 


Când unul dintre tentaculele cu gheare i-a ucis tovarășul de haită din faţa sa, M12 a 
profitat de ocazie ca să muște strâns tentaculul. Mușşcătura unui lup McKenzie era cea mai 
puternică dintre toţi lupii, fălcile cu 42 de dinţi şi molari masivi fiind capabile să zdrobească 
osul femural al unui elan. Cu o mușcătură ce dezvolta 700 kgf, M12 a rupt capătul cu 
gheare al tentaculului Creaturii, înainte de a se retrage la distanţa sigură cât lungimea a 


patru lupi. 


Chiar dacă Creatura a simţit durere, nu a lăsat să se vadă nici un semn care ar fi putut 
alerta formele de viață despre rana cauzată de atacul concentrat. Incă 12 forme de viață 
moarte s-au adăugat primilor doi alfa prăbuşiţi pe solul pădurii, dar Creatura și-a pierdut 


tamponul de la capătul tentaculului. Dinţii ascuţiţi ca niște lame ale acestor forme de viață 


mușcaseră repetat și adânc în pielea groasă cu solzi. Oxigenul caustic din atmosfera terestră 
pătrundea prin laceraţii și rănile deschise și ardea carnea moale de dedesubt. După ce a 
făcut o diagnosticare a extinderii rănilor, Creatura a canalizat către acestea un fluid vâscos 
menit să se coaguleze și să le protejeze. Creatura a analizat și modificarea strategiei sale 
curente defensive într-una ofensivă, în fata celor 30 de forme de viaţă rămase. A 
concluzionat că defensiva rămânea cea mai potrivită. 


0,79 ore terestre până la deschiderea portalului. 


Vaporii condensați proveniți din respiraţia grea a lupilor dimprejur în aerul rece al 
Alaskăi, au învăluit Creatura într-un nor de ceaţă. Ritmul cardiac al lui M12 s-a încetinit în 
timp ce se concentra complet asupra Creaturii, încercând să depisteze orice semn sau 
indicație că inamicul lor ar putea fi rănit. Experienţa de vânători spunea că retragerea din 
fata unei prăzi periculoase ar putea fi o hotărâre tactică bună. Dacă prada avea destule răni, 
acestea ar fi slăbit-o şi ar fi micşorat pericolul pentru haită. Totuși, Creatura din fața lui 2 
nu dădea semne de „avarie”, cu excepţia lipsei unui tampon de tentacul, cel rupt de M12. 
Poate că ar trebui să mai aștepte. Continua să cerceteze condiţia în care se afla Creatura, dar 
simțea furia care cuprindea haita. Toţi voiau Creatura moartă, imediat. Ca noul alfa, rolul 
său era să recunoască nevoile haitei şi să acționeze pentru îndeplinirea lor. ‘Puterea haitei 
este lupul, iar puterea lupului este haita’. 


Urlând asurzitor s-a năpustit din nou la atac împreună cu haita. 


Când formele de viaţă s-au retras, Creatura a numărat 22 morți împrăștiați pe sol, iar 
ceilalți 20 rămaşi o încercuiau la o distanţă de 4 m, dispersați la un unghi mediu de 17° între 
ei. Ultimul asalt a fost atât de feroce în intensitatea lui, pe cât erau lupii de sălbatici. 
Creatura nu putea raționaliza agresivitatea repetatelor atacuri sinucigașe. Orice forme de 
viață cu mintea sănătoasă s-ar fi retras după ce au suferit asemenea pierderi oribile. 
Creatura a rulat diagnosticarea propriilor răni și a canalizat o cantitate adițională de fluid 


protectiv pentru a preveni efectul corosiv al atmosferei. Din nou, a revăzut opţiunile 


disponibile. Apărare sau ofensivă. Amândouă au fost respinse datorită rănilor extinse 
provocate de formele de viata. 

Acum era valabilă o singură opţiune. 

Supraviețuirea. 


0,54 ore terestre până la deschiderea portalului. 


M12 avea ochii atintiti la pământul de sub el. Alţi zece dintre fraţii şi surorile sale 
zăceau morţi printre frunzele şi tufişurile stropite de sânge, care împânzeau luminișul. 
Trebuia luată o hotărâre. Cu 20 de lupi puternici, haita rămânea o forță formidabilă care 
putea oricând neutraliza orice incursiune a haitelor din apropiere. M12 putea recunoaște 
pierderile lor împotriva unui adversar remarcabil şi necesitatea retragerii. Dacă M12 ar 
decide aşa ceva, haita îl va urma înapoi în vale, şi viaţa va continua pentru lupii McCarthy. 
Dar, dacă insista, chiar după uciderea Creaturii în următorul atac, ţinând seama de 
defensiva sa de până acum, fără îndoială că vor mai fi şi alte pierderi. Consecințele viitoare 
ale decimării haitei ar însemna că lupii McCarthy 191 vor pierde valea. Ar fi devenit o haită 
vagaboandă, care urma să se strecoare pe nesimţite prin teritoriile altor lupi, întotdeauna 
precaută şi temătoare de contactul cu haitele inamice agresive. 

Îngrijorat, noul alfa a făcut un nou circuit prin luminiș, analizând metodic pagubele 
produse Creaturii care stătea nemișcată în centru. În timpul ultimului atac, ei au reușit să 
sfâșie alte două tentacule. Au rămas doar patru, dar la fel de letale. Terminând înconjurul, a 
înțeles cu certitudine că această ciudată Creatură nu aparţinea pădurii și nici lumii lupilor. 
Ascultându-și creierul de lup, s-a strecurat într-un spațiu din spatele surorii sale cu blana 
sură. Simţțurile ascuţite ale lui M12 i-au spus că victoria depindea de el. 

“Puterea haitei este lupul, iar puterea lupului este haita’. 

Cu un urlet puternic care a răsunat în toată pădurea, s-a aruncat înainte. Haita 


McCarthy a atacat din nou. 


Creatura a numărat 39 de morţi. Cele trei forme de viaţă rămase se aflau la o distanţă 


de 4 m în jurul ei. Ultimul atac s-a transformat într-o luptă cumplită, disperată. Formele de 


viață au fost slăbite și încetinite de asalturile anterioare; dar odată cu fiecare lup doborât de 
Creatură, alți doi reuşeau să-i străpungă defensiva. Mușcând şi sfâșiind. Colţii pătrunzând 
adânc printre solzii pielii. Smulgând bucăţi din straturile senzitive interioare ale trupului 
său. Deschizând răni noi, expuse neiertătorului oxigen. În timpul atacului, analiza 
scenariilor multiple a dus la concluzia că deţinea avantajul, iar moartea formelor de viață 
atacatoare era doar o chestiune de timp. 

Fără nici un avertisment, acestea au părăsit lupta, retrăgându-se în siguranță. 

Dacă Creatura ar fi fost capabilă să aibă emoții, ar fi înregistrat o dezamăgire pentru 
că victoria s-a aflat atât de aproape. Fără patimă, a constatat statusul înrăutățit al integrităţii 
sale fizice, confirmat de severitatea mușcăturilor multiple şi a leziunilor, care duceau la o 
situație amenințătoare pentru viața sa. Deteriorarea a atins o asemenea extindere încât 
aplicarea fluidului protectiv pe noile răni nu mai era posibilă, ceea ce lăsa oxigenul să 
pătrundă şi mai adânc în țesuturile interne. 

Asalturile devastatoare i-au rupt tampoanele de la șase tentacule, limitându-i sever 
apărarea. Aceleaşi atacuri viscerale, neîntrerupte, i-au sfâşiat numeroase zone ale rețelei 
vizuale de 360°, lăsându-le complet oarbe. Creatura s-a rotit cu 10° pentru a compensa cât 
de mult putea. 


0,38 ore terestre până la deschiderea portalului. 


M12 se lupta să-şi normalizeze respiraţia. Ultimul atac s-a desfășurat altfel decât 
tacticile obișnuite. Năpustire. Provocare de răni şi retragere rapidă pentru evitarea 
contraloviturilor. Un nou asalt, mușcătură, retragere. Totuşi, creşterea gradului de 
disperare a haitei a schimbat atacul organizat într-o încăierare turbată, haotică. Să ucidă sau 
să fie ucis; luptă până la moarte. Pe fondul sângelui și al carnagiului, ceva din interiorul 
calității sale de conducător, ceva din nebunia conflictului prelungit, {ipa la el! Retragere și 
reevaluare a situaţiei haitei rămase! Numai la hotărârea lui sau retras lupii rămași. 

Lângă el, umăr la umăr se afla un cenușiu bătrân. Bătrân dar puternic și experimentat. 
De cealaltă parte stătea sora sură, care dovedea tot mai mult că-și va merita poziția de 


femelă alfa”. Realizând că impactul următor asupra Creaturii urma să fie letal, M12 și-a 


2 Alfa - în text, termenii de frate/soră desemnează doar apartenenţa la aceeaşi haită. Cei doi alfa fiind singurii din haită care se 
împerechează şi produc urmaşi, nu pot fi niciodată înrudiţi biologic, pentru că Natura evită instinctiv consangvinizarea ce ar 
duce la degenerarea populaţiei de animale. 


adunat toate resursele de agresivitate din adâncul său. Care să-i maximizeze mânia și 
ostilitatea. Va avea nevoie de toată furia pentru atacul iminent... și final. Pentru că la sfârșit, 
doar lupii, sau doar Creatura vor rămâne în pădure, nimic altceva. 

Concentrat, a început să alerge în jurul perimetrului, la o distanță prudentă de 
tentaculele Creaturii. Căuta slăbiciuni, zone ţintă, orice slăbiciune a Creaturii. Sora sură se 
afla în urma lui, urmată de bătrânul cenușiu. Împreună îi dădeau roată Creaturii, căutând 


puncte slabe şi defecţiuni în defensiva acesteia. 


Creatura supraveghea cele trei forme de viață care o înconjurau alergând. După 
câteva circuite, cea neagră a accelerat, îndepărtându-se de celelalte două. Forma de viață 
sură a lăsat un interval între ea și cea neagra, apoi a accelerat ritmul și ea. După ce s-a 
format şi următorul interval, forma cenușie și-a sincronizat și ea viteza după celelalte două. 
Acum alergau toate trei în jurul luminișului. Urmărirea vizuală a formelor de viață se 
dovedea a fi problematică datorită afectării senzorilor vizuali ai Creaturii în urma 
numeroaselor atacuri. Monitorizarea individuală devenise imposibilă. Ţinându-se în afara 
raza de acţiune a ultimului tentacul cu gheare rămas, formele de viață au redus distanţa de 
la 4 m la 3 m, apoi din nou la 4 m. 

Creatura a recunoscut testarea sistematică a câmpului său vizual, iar această 
problemă necesita o corecție urgentă dacă voia să supraviețuiască suficient pentru a se 
întoarce acasă. Începu să emită pulsuri nu foarte puternice de sunete ultrasonice pe bandă 
largă care ricoşau de copacii înconjurători, marcând obiectele solide staționare. Această 
formă elementară de ecolocaţie avea o eficiență limitată, dar îi asigura Creaturii informaţii 
binare, acoperind golurile din sistemul senzorial vizual afectat. Printre aceste goluri, 
formele de viaţă se aflau sau nu. Dacă erau, sonarul le marca trupul moale, detectându-le 
prezența. Când nu erau, sonarul marca trunchiurile solide ale copacilor. Satisfăcută că a 
securizat o potenţială slăbire a defensivei, Creatura a continuat să monitorizeze progresul 
făcut de cele trei forme de viaţă. Într-un efort de a îmbunătăţi calitatea ecolocaţiei, a crescut 
gradual frecvenţa emisiei ultrasonice. La nivelul de 67 Mhz, calitatea ecolocaţiei a crescut 
doar cu putin, aşa încât Creatura a mărit frecvenţa la 70 Mhz. 


0,25 ore terestre până la deschiderea portalului. 


În timp ce lupii dădeau roată căutând vulnerabilități, M12 a simţit că Creatura s-ar 
putea să aştepte ceva. Ceva legat de acest loc specific trebuia să fie important. Pe toată 
durata luptei, Creatura a rămas fix în același loc unde a întâlnit-o haita prima dată. Chiar și 
când lupii au atacat cu ferocitate maximă, Creatura nu s-a mişcat la adăpostul pădurii, unde 
haita ar fi fost stânjenită în acţiunile ei de prezența copacilor. Lupii at fi putut profita doar 
de spaţiile înguste, ceea ce le-ar fi limitat eficiența. Asta îl dezorienta pe M12; ce-i așa 
special cu acest loc? Ce o făcea pe această ciudată Creatură să refuze protecția pădurii? 

Testând insistent limitele de siguranță, au descoperit zone în care răspunsul era 
absent dacă un lup se apropia ceva mai mult. Zone în care Creatura nici măcar nu ridica 
vreun tentacul ca să se pregătească să pareze un atac. Asta era ceva nou. În continuarea 
acestei lungi bătălii cu strania Creatură, unde nu s-a schimbat nimic, nou era ceva bun. Oare 
Creatura era slăbită în aceste zone? 

Chiar și fără ghearele otrăvitoare, tentaculele Creaturii şi reflexele se dovedeau a fi 
teribil de eficiente în luptă, trântind lupii la pământ, inconștienți. 

MI2 s-a pregătit să se lanseze într-o asemenea zonă identificată, când Creatura a 
început să „țipe”. La început, fipătul s-a menţinut la un nivel constant, la fel de tare ca 
urletul unui coiot rănit. Dar, după un moment, tipetele au crescut în frecvenţă şi volum. M12 
simțea că tipetele îi sparg urechile. Rapid, aceste țipete, la început enervante, apoi iritante, au 
deveni insuportabil de dureroase. Pentru prima dată de la începerea luptei, tipetele i-au 
forțat pe lupi să se retragă dincolo de distanţa de 4 lungimi de lup pe care o menţinuseră. 
Totuși, distanța mai mare, îi făcea, pe M12 şi tovarăşii săi de haită, să suporte mai ușor 


tipetele intensificate ale Creaturii. 


Creatura a baleiat frecvențele ultrasonice, observând că la 67 Mhz, formele de viaţă au 
încetat să o mai înconjoare. Folosindu-şi ultimele resurse limitate de energie, Creatura a 
mărit frecvența. Ca răspuns, formele de viaţă nu numai că şi-au încetat intenţiile 


prădătoare, dar s-au şi retras, mărind distanţa dintre ei. 


Dincolo de Creatură, s-a auzit un puternic sunet de ruptură. Același sunet care l-a 
alertat inițial pe M12 făcându-l să trezească haita din somn și i-a adus aici, la locul acestei 
bătălii sângeroase. Prin durerea chinuitoare, M12 s-a concentrat, dar nu a văzut nimic în 
spatele Creaturii, decât întunericul. Dar a simţit că, indiferent care era sursa sunetului, 
exista o legătură între acesta şi Creatură. M12 și-a forțat creierul să funcţioneze în ciuda 
durerii care ameninţa să-l lase inconștient. Să fie acest sunet motivul pentru care Creatura a 
rămas în mijlocul luminișului, în loc să caute protecţia copacilor? Regulile luptei s-au 
schimbat. S-a întâmplat ceva; ceva s-a schimbat în avantajul Creaturii. Percepția lui M12 
asupra schimbării creştea, în timp ce Creatura, cu mișcări imperceptibile, a început să 


înainteze către punctul negru ce se mărea. 


Portalul a început să se deschidă. Creatura a calculat că mai sunt doar 0,13 ore terestre 
până când deschiderea va fi suficient de largă ca să-i permită trecerea prin ea. In 6 minute 


terestre, se putea reîntoarce acasă, părăsind Pământul și aceste forme de viață agresive. 


Simţind că Creatura care i-a ucis atât de mulţi frați și surori ar putea scăpa, Alfa a 
lansat un urlet de adunare către înaltul cerului nopţii alaskane. M12 mai degrabă ar fi murit 
înainte de a lăsa Creatura să scape vie. M12 a ignorat tipetele ce-i provocau o durere 
crescândă. Acum, durerea îi alimenta furia turbată. M12 a urlat din nou, semnalând atacul. 
Adânc în creierul său de lup, știa că Creatura nu trebuia să mai trăiască. Urletul, chema 
Legea Junglei să-l ajute încă o dată. 


“Puterea haitei este lupul, iar puterea lupului este haita’. 


Pe când se deplasa către portal, rămășițele reţelei de senzori au înregistrat două 


evenimente. Primul, absenţa tuturor celor trei forme de viaţă din raza senzorilor vizuali 


rămași. Al doilea, toate cele trei forme de viață s-au năpustit direct către punctele de unde 
erau emise impulsurile ecolocatoare. 


Creatura le-a ignorat, concentrându-se să ajungă la portal şi acasă. 


Transformându-și durerea în furie, M12 şi-a direcționat și ultima rămășiță de energie 
către aceasta și a atacat creatura. A evitat tentaculele, care mai înainte l-au trântit la pământ, 
M12 şi-a încleștat fălcile în ceea ce el credea că este capul. Colţii au sfâșiat rănile deja 
deschise. Ţipetele Creaturii au încetat, durerea copleşitoare a dispărut ca ceața dimineții 
sub razele soarelui. Revigorat, M12 simțea întreaga forță ce se revărsa prin venele sale 
odată cu fluxul de sânge și a continuat să sfâșie şi mai adânc cu colții şi ghearele în rănile 
deja făcute. Nu se va opri din sfârtecarea Creaturii, până când aceasta nu va zăcea lipsită de 
viață pe pământul pădurii. Simţind victoria, M12 mușca și mai adânc, în timp ce tentaculele 


îl loveau neîndurătoare, iar şi iar. 


Extenuată de lupta prelungită 51 cu reflexele de răspuns diminuate până aproape de 
zero, Creatura se împotrivea cu energia epuizată şi cu singurul tentacul cu tampon rămas. 
În final, într-o încercare disperată de a obţine victoria, şi-a pregătit trei pulsuri ecolocatoare 
aţintite asupra atacatorilor — o contralovitură sincronizată. 

Prea târziu. Toate cele trei forme de viață au fost asupra ei imediat, provocând 
pagube critice asupra proiectoarelor de impulsuri. 

Greutatea combinată a celor trei era pur și simplu prea mult și Creatura s-a 
cutremurat, oprindu-se înainte de a ajunge la portalul care continua să se lărgească. 
Folosindu-şi ultimele vestigii de putere, Creatura şi-a avântat tentaculul și a zdrobit craniul 
formei de viață cenușii. Cealaltă, sură, a reuşit să evite lovitura în plin, dar tot a fost trântită 
la pământ în stare de inconştienţă. Dacă senzorii auditivi externi ar mai fi fost funcționali, ar 
fi înregistrat urletul disperat al formei de viaţă negre când și-a văzut fratele şi 5012 
Capabilă să se concentreze asupra unei singure ținte, Creatura nu a pierdut timp și şi-a lovit 
repetat ultimul atacator până a lăsat-o inconștientă, ghearele de pe tamponul tentaculului 


perforându-i trupul. 


În sfârșit, bătălia cu aceste forme de viaţă agresive s-a sfârșit. Creatura se tûra cu greu 
către portal şi supraviețuire. A încercat să-și retragă ghearele tentaculului înfiptă în ultimul 
atacator, dar a simţit rezistență. O a doua încercare a eșuat de asemenea. Obosită, cu 
dificultate sporită, s-a târât înainte, trăgând după ea lupul negru. 

Când a trecut pe lângă cel cu blană sură, Creatura şi-a înfășurat două tentacule în 
jurul trupului nemișcat. Logica îi spunea că Acasă va fi nevoie să fie examinată amenințarea 
pentru așteptata invazie, venită din partea acestor forme de viață care s-au dovedit atât de 
greu de învins. Evaluarea asupra ființelor bipede, detaliată în mesajul original trimis, 
omitea informaţiile asupra altor forme de viaţă indigene, beligerante, atât de periculoase 
precum acestea. Acasă se va reevalua înțelegerea lor asupra planetei Terra: dacă fiinţele 
bipede, care au trimis mesajul, erau speciile dominante pe această planetă şi locul ocupat în 
ierarhia de pe Terra de aceste forme de viață, care aproape că au ucis Creatura. Cugeta 
asupra acestei întrebări chinuindu-se să rămână erectă, în timp ce se străduia dureros să 
înainteze către portal. 


0,05 ore terestre, sau trei minute, până ce portalul va ajunge la dimensiune maximă. 


M12 și-a recăpătat cunoștința. Gheara Creaturii pătrunsese în colierul GPS, unde s-a 
înțepenit între exteriorul zgărzii din piele și banda metalică. Această fâșie de oţel avea 
scopul de a-l proteja pe M12 de numeroasele 134111 din cablu pe care puitorii de capcane le 
puneau în pustietatea sălbăticiei. Acum, precauţia rangerilor de la ” Wildlife & Fisheries” a 
salvat viața tânărului alfa de amenințarea extraterestră, pentru că gheara Creaturii s-a 
blocat în banda metalică fără a mai reuși să străpungă şi gâtul lui M12. Lovitura doar l-a 
lăsat lat câteva momente. 

În timp ce era târât pe pământ, M12 își putea vedea sora sură, târâtă lângă el. 
Revenindu-şi complet, a înţeles că Creatura era încă vie. Lupta cu acesta încă nu era 
terminată. Stupoarea lui M12 a trecut, fiind înlocuită de familiara furie agresivă. Dincolo de 
Creatură, putea vedea o întunecime vibrantă. M12 nu înțelegea ce ar putea fi aceasta; simțea 
doar că e ceva rău, care nu aparţinea pădurii. 

Cu un efort concentrat, şi-a rostogolit trupul mai aproape de Creatură, reușind să 
slăbească gheara acesteia, după care s-a ridicat în picioare. Adunându-și ultimele vestigii de 


putere s-a lansat la atac. Coltii au clămpănit, mușcând adânc tentaculul care-l reţinea; trei 


mușcături și ultimul tampon a fost retezat. Eliberat, s-a aruncat asupra tentaculelor 
înfăşurate în jurul surorii sale, atacându-le frenetic. M12 le mușca pe rând, în timp ce 
celelalte tentacule ale Creaturii loveau slab şi ineficient peste blana deasă de pe spatele lui. 
Creatura părea aproape gata să moară. MI2 a simţit o slăbiciune finală, lipsindu-i 
puterea de a o 00011 la pământ. A căzut peste trupul surorii sale, fără a mai putea face 


nimic. Privea doar la Creatura care avansa încet către cercul larg de întunecime. 


Creatura a abandonat cele două forme de viață prăbușite epuizate pe pământ și și-a 
concentrat ultimul strop de energie rămas ca să ajungă la portal. 

Odată ajunsă Acasă, Creatura va raporta descoperirea formelor de viață beligerante 
întâlnite în misiunea de recunoaștere. Va recomanda asaltul aerian asupra populaţiei, prin 
portaluri deschise în spaţiul de deasupra planetei. Mesajul radio portretizase o populaţie 
formată din forme de viață prietenoase, non-agresive, dornice să stabilească contact cu alte 
lumi. Creatura înțelegea acum: conținutul mesajului era fals; în realitate, multe forme de 
viață de pe planeta Terra erau agresive. O invazie terestră putea întâlni o rezistență similară 
cu cea din propria sa misiune de recunoaștere și se putea încheia cu un eșec. 

Creatura se afla la un centimetru de portal și de completarea misiunii. Ultimii doi 
senzori vizuali rămași îi arătau cele două viețuitoare întinse pe jos în urma sa și marginea 
tremurătoare a portalului din față. Fără nici un avertisment, imaginea anterioară s-a 
schimbat, portalul fiind înlocuit de stelele clipitoare ale cerului nopţii alaskane. 

Creatura a avut doar o clipă scurtă ca să încerce să înțeleagă ce s-a întâmplat, înainte 


de a înceta să mai gândească pentru totdeauna. 


Ursul grizzly mâncase ultima dată în urmă cu patru zile. Încerca să-şi stăpânească 
foamea dormind şi a reuşit parțial, până când sunetul unui țipăt nepământean l-a smuls din 
culcuș. Durerea din stomacul gol i-a reamintit cât de flămând este, așa că a plecat să 
cerceteze sunetul. Poate că au doborât ceva mare, care acum {tipa de durere. Ceva ce să-i 
sature lui foamea pentru că el era mai mare decât Patru-Picioare şi avea chef să lupte cu ei 


pentru mâncare. 


A ajuns repede în luminiș, iar ceea ce a văzut în faţa sa l-a făcut să se oprească brusc. 
Trupurile contorsionate ale acelor Patru-Picioare zăceau peste tot. Confruntat cu atâția 
Patru-Picioare morţi, un instinct de supraviețuire adânc înrădăcinat l-a făcut pe urs să sară 
înapoi în siguranța pădurii. Totuși, frica a dispărut, când ursul a văzut Creatura ce înainta 
către o formă întunecată ciudată, pâlpâitoare, care atârna în aerul pădurii. 

Același instinct primitiv care declanșase intensa agresivitate a lupilor, a provocat de 
asemenea beligeranţa şi ferocitatea ursului. 

Ursul a atacat. Sărind peste trupurile împrăștiate ale Patru-Picioare morți. A ajuns la 
Creatură în câteva secunde. Cu greutatea sa de peste 700 kg, ursul a lovit Creatura cu 
impactul bilei unui utilaj de demolare. Când Creatura s-a rostogolit pe pământ, a lovit cu 
toată forța labei masive, sfâșiind cu ghearele ascuţite, lungi de 13 cm, ceea ce ursul 
presupunea că este capul acesteia. Ursul și-a întors atenţia asupra găurii negre, 
tremurătoare. Un sunet asemănător cu cel produs de mii de minuscule insecte înaripate 
care munceau din greu ca să producă hrana moale şi dulce pe care ursul și-o dorea atât de 
mult, i-a asaltat urechile atrăgându-l cu promisiunea unei prăzi bogate. Ridicându-se pe 
labele din spate, ursul măsura aproape 2,5 m înălțime. Urlă sfidător către întunecimea 
absolută a portalului. După o privire scurtă aruncată în spate către la cei doi Patru-Picioare 
alungiți unul lângă altul pe solul pădurii, s-a năpustit în întunecime, lovind în stânga și-n 


dreapta cu labele colosale... părăsind Pământul pentru totdeauna. 


M12 a văzut imensul animal maroniu cu colți și gheare, doborând Creatura la 
pământ, ucigând-o dintr-o singură lovitură cu laba puternică. A observat și frica amestecată 
cu ură din ochii ursului atunci cânt urletul de victorie i-a asaltat urechile, înainte ca să se 
arunce în întuneric. După câteva secunde, sunetul ciudat a încetat, iar cercul întunecat a 
dispărut. Liniştea a cuprins spaţiul gol rămas iar pădurea a redevenit din nou doar pădure. 

M12 s-a ridicat în picioare și şi-a examinat sora surie, întinsă nemișcată, pe pământ. I- 
a văzut pieptul mișcându-se și a știut că este încă în viață. A început să-i lingă botul, 
încercând să o scoată din starea de inconștiență. Când aceasta şi-a deschis ochii, privirile li 
s-au întâlnit. Ochii comunicau dincolo de inabilitatea lor verbală. M12 îşi înghiontea sora cu 


blândeţe, ajutând-o să se ridice în picioare. 


Apoi sora sa l-a văzut عم‎ M12 că redevine atent asupra sa însuşi. Ceva ascuţit îi zgâria 
gâtul ori de câte ori își întorcea capul. Şezând, lovea cu piciorul din spate în ceea ce îi 
provoca iritația, dar aceasta refuza să cedeze. Din nou pe picioare, sora sa a observat 
strădania acestuia. S-a dat mai aproape şi a mârâit gros, cu ochii strălucitori, când a văzut 
cauza. În colierul de la gâtul fratelui său era înţepenită o bucată din gheara Creaturii. Și-a 
încleştat dinţii în jurul ei și și-a scuturat capul cu violenţă dintr-o parte în alta, cu gândul la 
monstrul cu care s-au luptat de curând. 

Încercând să-și ajute sora, M12 s-a proptit pe picioare și a tras cu toată puterea. Cu o 
smucitură bruscă, s-a desprins întregul colier, cu gheara Creaturii rămasă încă înțepenită în 
banda metalică, şi a căzut pe pământ. 

M12 s-a apropiat de Creatura moartă care zăcea la trei lungimi de lup depărtare. A 
adulmecat în jurul capului zdrobit, pentru a-și confirma că este moartă. Și-a ridicat piciorul 
din spate și a urinat mult, marcându-şi teritoriul. Alți lupi vor găsi Creatura și vor şti că 
noul Alfa al haitei McCarthy revendica moartea ei. 

M12 s-a uitat către locul unde era noua sa femelă Alfa. Împreună vor întemeia o nouă 
haită. Încet, şi-a croit drum printre fraţii şi surorile căzuți până ce s-a oprit lângă un trup 
inert. Plecându-și capul i-a lins fața moartă înainte de a lansa în noaptea rece din Alaska un 
urlet de disperare. Sora sa i s-a alăturat, iar urletele lor au răsunat în întreaga vale. În 
depărtare, un lup dintr-o altă haită i s-a alăturat. Apoi altul, și încă unul, până ce se păru că 
întreaga pădure e plină de urletele lupilor care-și onorează conducătorul căzut. 


“Puterea haitei este lupul, iar puterea lupului este haita’. 


2038 


La 59 de ani după transmisie, mesajul interstelar de la radio-telescopul Arecibo din 
Puerto Rico a ajuns în Constelaţia Dorado. În jurul stelei pitice Gliese 163, în interiorul zonei 
locuibile, orbitau trei planete. Pe una dintre acestea, numită de astronomii pământeni Gliese 
163c, exista viaţă inteligentă evoluată. Civilizaţia de acolo a interceptat și tradus transmisia 
primitivă a omenirii. Locuitorii acestei lumi au discutat informaţiile conținute în mesaj și 
timpul îndelungat necesar contactului şi comunicării dintre două lumi diferite, mai ales 


când una este atât de primitivă precum părea a fi cea de pe Terra. Nu era un demers 


realizabil fără a lua în considerare implicaţiile largi. După șase ani, au decis să nu răspundă. 
Această planetă Terra şi locuitorii ei umani încă nu erau pregătiţi pentru Primul Contact. 


Mesajul a fost pus la păstrare însoţit de notarea de a fi deschis peste cinci milenii. 


- SFÂRŞIT - 


